बरसाने लाल चतुर्वेदी
डॉ बरसाने लाल चतुर्वेदी (20 अगस्त १९२० - ) हिन्दी व्यंग्य और हास्य के प्रमुख हस्ताक्षर हैं। वे राष्ट्रीय तथा अन्तर्राष्ट्रीय क्षेत्र में ख्याति प्राप्त कवि हैं। उन्होंने लगभग 40 ग्रन्थों की रचना की है। गद्य तथा पद्य दोनों में आपका बराबर अधिकार है। आपको भारत सरकार ने पद्मश्री से अलंकृत किया है। आपने 'हिन्दी साहित्य में हास्य रस' विषय पर पीएच.डी. व 'आधुनिक काव्य में व्यंग्य' विषय पर डी. लिट. की उपाधि प्राप्त की। आपका हास्य-व्यंग्य लेखन हँसाने के साथ-साथ विसंगतियों के प्रति सचेत भी करता है।